black and tan coonhound
Store norske leksikon,Teknologi og industri,Landbruk,Husdyr,Hund,Hunderaser
Black and tan coonhound er en jakthundrase fra USA som ble anerkjent som rase i 1945. Den brukes til jakt på alt slags vilt, som bjørn og vaskebjørn. Hunden sporer opp viltet og jager det opp i et tre og bjeffer til jegeren kommer.
Beskrivelse: Den er litt over middels stor med rektangulær kroppsbygning. Mankehøyde: hannhunder 63–68 cm, tisper 58–63 cm. Den har fint modellert hode med lavt ansatte, lange ører. Kroppen er kraftig og den har en kraftig hale som bæres i sabelform. Den har meget effektive og spenstige bevegelser. Pelsen er kort og tett, svart med tan-tegninger. Les mer i Store norske leksikon Hund Hunderase Liste over hunderaser hundens historie